**เทศบาลตำบลห้วยยอด ปรับปรุงทาสีทางม้าลายถนนจุดสำคัญทุกสายเพื่อความปลอดภัยของประชาชนในการใช้รถใช้ถนน**

วันนี้ (24 มิ.ย.65) ที่บริเวณถนนมหามิตร หน้าโรงเรียนห้วยยอด นายสมศักดิ์ เรืองอุดมโชคชัย รองนายกเทศมนตรีตำบลห้วยยอด นายสราวุฒิ ภูมิกลาง เลขานุการนายกเทศมนตรี นายสุวิทย์ มักคุ้น ผู้อำนวยการกองช่าง จ่าเอกชัยยัณห์ แก่นจันทร์ หัวหน้าสำนักปลัดเทศบาล และเจ้าหน้าที่ตำรวจจราจร สถานีตำรวจภูธรห้วยยอด ลงพื้นที่ติดตามและให้กำลังใจเจ้าหน้าที่กองช่าง เทศบาลฯในการดำเนินการทาสีทางม้าลายถนนในเขตเทศบาล โดยเฉพาะอย่างยิ่งบริเวณจุดสำคัญสำคัญกลางใจเมือง เช่น หน้าสถานศึกษาต่างๆ ในเขตเทศบาล ฯ ซึ่งได้ดำเนินการทาสีตีเส้นใหม่ เนื่องจากเส้นเครื่องหมายจราจรสีขาวเดิมเลอะเลือนมองไม่ชัดเจน ทั้งนี้เพื่อให้ผู้ใช้รถใช้ถนนเห็นชัดแจนขึ้นและมีความปลอดภัยในชีวิตและทรัพย์สินของประชาชน

ในการนี้ จึงขอประชาสัมพันธ์ มายังผู้ใช้รถใช้ถนน หากเห็นเส้นทางข้าม ขอให้ชะลอความเร็วและหยุดรถ แล้วให้คนเดินเท้าข้ามถนนบริเวณทางข้ามเพื่อความปลอดภัยของทุกคน

พิมมาส จันทร์ผ่อง/นักประชาสัมพันธ์ชำนาญการ/ข่าว